Opdateret kl. 8.57: Det er tre beboere, der er gået bort. Seks beboere på demensplejehjemmet Valdemarsgade i Brønderslev er smittet med covid-19, det oplyste Brønderslev Kommune til medierne i sidste uge. Også 10 ansatte blev testet positiv for virussen. De beboere, der er smittet, har været isoleret på deres stuer, og det smittede personale er sendt hjem. Nu er en tredje beboer på plejehjemmet gået bort. Det oplyser kommunen i en meddelelse i nat. Ifølge meddelelsen vil der ikke komme yderligere oplysninger herom. Henrik Aarup-Kristensen direktøren for Sundhed og Velfærd i Brønderslev Kommune har tidligere forklaret til TV2 Nord, at man på plejehjemmet gør, hvad man kan, for at mindske smittespredningen. - Vi sørger for, at det personale, der er tilbage, ikke får bragt smitten rundt. Omklædningsrummene er delt op, og man møder ind forskudt af hinanden for at minimere risikoen for smittespredning. Vores hygiejnesygeplejerske kommer igen mandag og gennemgår procedurerne med vores medarbejdere, så de ved, hvordan de skal skærme borgerne, bruge værnemidler og forebygge smittespredning.
Tre ud af seks beboere smittet med covid-19 på plejecentret Valdemarsgade i Brønderslev, er nu gået bort.